На основу члана 1. Закона о избору председника Републике („Службени гласник РС", бр. 1/90 и 79/92) и члана 34. Закона о избору народних посланика („Службени гласник РС”, број 35/00), а у вези са чл. 7. и 8. Закона о избору председника Републике („Службени гласник РС”, бр. 1/90 и 79/92),

Републичка изборна комисија, на седници 1. октобра 2002. године, донела је

ОДЛУКУ

О ПОНАВЉАЊУ ГЛАСАЊА ЗА ИЗБОР ПРЕДСЕДНИКА РЕПУБЛИКЕ

1. Понавља се гласање за избор председника Републике Србије.

2. Гласање за избор председника Републике Србије поновиће се 13. октобра 2002. године, у времену од 7,00 до 20,00 часова.

3. На поновљеном гласању учествују два кандидата који су добили највећи број гласова у првом кругу гласања 29. септембра 2002. године, и то:

- Војислав Коштуница, кога је предложила Демократска странка Србије, и

др Мирољуб Лабус, кога је предложила ГГ „Најбоље за Србију - Мирољуб Лабус”.

4. Гласање за избор председника Републике обавиће се на бирачким местима која су била одређена за гласање за избор председника Републике 29. септембра 2002. године.

5. Органи за спровођење поновљеног гласања за избор председника Републике су:

- Републичка изборна комисија у сталном саставу и представници предлагача кандидата из тачке 3. ове одлуке;

- бирачки одбори у сталном саставу и представници предлагача кандидата из тачке 3. ове одлуке.

6. Органи надлежни за вођење бирачких спискова припремиће изводе из бирачких спискова до дана одређеног за предају бирачким одборима, а на основу података уписаних до 13. септембра 2002. године као и података уписаних по судским решењима - накнадне промене, закључно са 26. септембром 2002. године.

7. Примопредаја изборног материјала за избор председника Републике обавиће се на местима, и на начин који је био одређен за примопредају изборног материјала за гласање 29. септембра 2002. године.

8. Ову одлуку објавити у „Службеном гласнику Републике Србије”.

02 број 013-1329/02

У Београду, 1. октобра 2002. године

РЕПУБЛИЧКА ИЗБОРНА КОМИСИЈА

Председник,

Радослав Баћовић